Wikipedia:Napili nga artikulo/Marso 6
Ni Galileo Galilei (15 Pebrero 1564 – 8 Enero 1642), ket maysa idi nga Italiano a pisisista, matematiko, astronomo, ken pilosopo. Isu ket addaan iti nangruna a papel iti Sientipiko a Rebolusion. Dagiti kontribusionna ket mairaman ti pannakapasayaat ti teleskopio ken dagiti nagbanagan ti astronomiko a panagpalpaliiw ken ti panagsuporta para iti Kopernikanismo. Ni Galileo ket tinawtawagan idi a kas ti "ama ti moderno a mapalpaliiw nga astronomia", ken "ti Ama ti Moderno a Siensia".
Dagiti inpalawagna iti mapalpaliiw nga astronomia ket mairaman ti pannakapasingked dagiti parte ti Benus babaen ti teleskopio, ti pannakaduktal kadagiti uppat a kadakkelan a satelite ti Hupiter, ken nanaganan pay iti bulbulan ni Galileo a kas pammadayaw kaniana, ken ti pannakapalpaliiw ken panagusig kadagiti turik ti init. Ni Galileo ket nagobra pay iti naipakat a siensia ken teknolohia, isu ket nagparnuay ken nangpasayaat ti kompas ti militar ken dagiti nadumaduma pay nga instrumento.
ilo_Latn ilo_Latn ilo_Latn